2.3 การประกอบธุรกิจของแต่ละสายผลิตภัณฑ์

1) ลักษณะของผลิตภัณฑ์หรือบริการ

ฝาจีบ (CROWN CAP) เป็นฝาขวดที่ทำจากแผ่นเหล็กเคลือบอัดขึ้นรูป
ภายในบุด้วยวัสดุผนึกป้องกันการรั่วซึม เมื่อปิดแน่นจะสามารถเก็บรักษาคุณภาพเครื่องดื่ม
หรือผลิตภัณฑ์ภายในขวดได้ดีปัจจุบันใช้ผนึกขวดบรรจุน้ำอัดลม เบียร์ โซดา นมถั่วเหลือง น้ำผลไม้

ฝาเกลียวกันปลอม (PILFER-PROOF CAP) ใช้ปิดขวดเกลียว
พัฒนาขึ้นเพื่อป้องกันการปลอมปนสินค้า ทำจากแผ่นอลูมิเนียมอัดขึ้นรูปเป็นลักษณะถ้วยทรงกระบอก
มีรอยปรุโดยรอบระหว่างตัวฝากับขอบฝา ภายในบุด้วยวัสดุผนึกป้องกันการรั่วซึมไม่เป็นสนิม
ใช้ผนึกขวดบรรจุน้ำอัดลม เครื่องดื่มบำรุงสุขภาพ สุรา ยา เป็นต้น ฝาเกลียวกันปลอมเปิดง่าย
ใช้ปิดซ้ำได้อีกเมื่อบริโภคไม่หมดในคราวเดียวโดยยังรักษาคุณภาพเดิมอยู่
แต่สามารถเห็นชัดว่าได้เปิดมาแล้วครั้งหนึ่ง

ฝาสุปริมล็อก (SUPRIM-LOC CAP) เป็นฝาขวดที่ผลิตโดยใช้พลาสติกที่มีชื่อว่า โพลีโพรไพลีน
ซึ่งนำมาให้ความร้อนจนอ่อนตัวแล้วขึ้นเป็นรูปฝาภายในบุด้วยวัสดุผนึกป้องกันการรั่วซึม
ลักษณะของฝามีร่องกันลื่นโดยรอบ และมีรอยปรุระหว่างตัวฝากับขอบฝาเพื่อให้เปิดได้ง่าย
ฝาสุปริมล็อกใช้ผนึกขวดบรรจุน้ำอัดลม น้ำดื่ม สามารถปิดซ้ำได้อีกเมื่อบริโภคไม่หมดในคราวเดียว
โดยยังรักษาคุณภาพเดิม

ฝาวงแหวนแม็กซี่คราวน์ (MAXI CROWN) เป็นฝาขวดที่ทำจากแผ่นเหล็กอัดขึ้นรูปและบากร่อง
ภายในบุด้วยวัสดุผนึกป้องกันการรั่วซึม พัฒนาขึ้นเพื่อให้ดึงวงแหวนเปิดได้ง่าย
ป้องกันการนำกลับมาใช้ใหม่และ การปลอมปนสินค้าได้สมบูรณ์แบบ

ฝาวงแหวนแม็กซี่แค้ป (MAXI CAP) ขนาด 26 มม.
เป็นฝาขวดที่ทำจากแผ่นอลูมิเนียมทั้งชิ้นอัดขึ้นรูปและบากร่อง ภายในบุด้วยวัสดุผนึกป้องกันการรั่วซึม
นอกจากคุณสมบัติทั่วไปที่เหมือนกับฝาวงแหวนแม็กซี่คราวน์แล้ว
ยังมีคุณสมบัติเหมาะกับผลิตภัณฑ์ที่ต้องเก็บไว้ในที่มีความชื้นสูง
หรือเปียกชื้นเป็นเวลายาวนานได้โดยฝาไม่เป็นสนิม

ฝาวงแหวนแม็กซี่แค้ป (MAXI CAP) ขนาด 42 มม.
เป็นฝาขวดที่ทำจากแผ่นอลูมิเนียมทั้งชิ้นอัดขึ้นรูปและบากร่อง ภายในบุด้วยวัสดุผนึกป้องกันการรั่วซึม
ฝานี้มีคุณสมบัติพิเศษ คือ เหมาะกับผลิตภัณฑ์ที่ต้องฆ่าเชื้อด้วยความร้อนสูง (Retort) เช่น
ผลิตภัณฑ์อาหาร เป็นต้น

ฝาวงแหวนแม็กซี่พี (MAXI-P) เป็นฝาขวดที่ทำจากแผ่นอลูมิเนียมอัดขึ้นรูปและบากร่อง
ภายในบุด้วยวัสดุป้องกันการรั่วซึมคุณสมบัติโดยทั่วไปเหมือนกับฝาวงแหวนแม้กซี่แค้ป
ยกเว้นวงแหวนที่ใช้ดึงเปิดจะเปลี่ยนจากอลูมิเนียมเป็นพลาสติก สามารถป้องกันการปลอมปนสินค้า
และเหมาะสำหรับผลิตภัณฑ์ที่ต้องการเก็บไว้ในที่มีความชื้นสูงโดยฝาไม่เป็นสนิม

2) การตลาดและภาวะการแข่งขัน

-   กลยุทธ์ทางการตลาด

1. คุณภาพของผลิตภัณฑ์

 คุณภาพของผลิตภัณฑ์ถือเป็นปัจจัยสำคัญของการตัดสินใจเลือกซื้อผลิตภัณฑ์ และเป็นส่วนช่วยเสริมสร้างความพอใจให้กับลูกค้าเป็นอย่างมาก บริษัทฯ ตระหนักดีว่าคุณภาพสินค้ามีผลโดยตรงต่อสินค้าของลูกค้า จึงได้นำระบบบริหารคุณภาพ ISO 9002 มาใช้ในการบริหารงาน เพื่อให้การควบคุมคุณภาพในทุกขั้นตอนการผลิตเป็นไปอย่างเที่ยงตรงและถูกต้อง 

2. ด้านราคา

การแข่งขันโดยใช้วิธีการตัดราคาขายระหว่างผู้ผลิตจะพบได้บ่อยขึ้น
ยกเว้นในผู้ผลิตรายใหญ่ที่มีลูกค้าประจำจะเน้นการให้บริการที่มากเป็นพิเศษ บริษัทฯ
ตระหนักดีว่าในภาวะเศรษฐกิจที่ยังไม่ฟื้นตัว ราคาเป็นตัวตัดสินใจสำคัญตัวหนึ่ง บริษัทฯ
จึงมีแผนงานที่จะลดต้นทุนการผลิตลง ทั้งในเรื่องของวัตถุดิบ และค่าใช้จ่ายในกระบวนการผลิต
การบริหาร เพื่อให้สามารถกำหนดราคาขายได้ใกล้เคียงและแข่งขันกับคู่แข่งได้ และเป็นธรรม

3. ด้านบริการ

บริษัทฯ เน้นให้บริการแก่ลูกค้าทั้งก่อนและหลังการขาย
เพื่อให้ลูกค้ามั่นใจว่าได้บรรจุภัณฑ์ที่มีคุณภาพตรงตามความต้องการ
ความรวดเร็วและความพร้อมของทีมบริการ โดยเฉพาะในการแก้ปัญหาให้ลูกค้า
ยังคงสร้างความได้เปรียบให้แก่ผู้ผลิตได้เสมอ ซึ่งบริษัทฯ มีทีมงานบริการเทคนิค
ที่จะคอยดูแลลูกค้าโดยเฉพาะ

4. การพัฒนาผลิตภัณฑ์

 การสร้างความแตกต่างในตัวสินค้าให้โดดเด่น และแตกต่างจากผู้ผลิตรายอื่น จะเป็นการเพิ่มทางเลือกให้กับลูกค้าที่ต้องการจุดขายที่ไม่เหมือนใคร เพื่อกระตุ้นการซื้อจากผู้บริโภค บริษัทฯ มีฝ่ายวิจัยและพัฒนา ที่จะพัฒนาผลิตภัณฑ์ใหม่ๆ เข้าสู่ตลาด ปรับปรุงและเปลี่ยนแปลงผลิตภัณฑ์ปัจจุบัน รวมถึงที่ให้ได้ผลิตภัณฑ์ตามที่ลูกค้าต้องการ 

จากกลยุทธ์การแข่งขันข้างต้นจะเป็นส่วนช่วยในการเพิ่มลูกค้าและยอดขาย
เพราะสินค้าที่มีคุณภาพและบริการที่ดีสร้างความประทับใจให้กับลูกค้า
ส่งผลถึงการขยายตลาดของบริษัทฯ ไปสู่ลูกค้ารายใหม่

-   การจำหน่าย และช่องทางการจำหน่าย

บริษัทฯ เป็นผู้จำหน่ายโดยตรงกับลูกค้า และลูกค้าเป็นผู้ออกคำสั่งซื้อโดยตรงกับบริษัทฯ
โดยระบุตราสินค้า จำนวน วันและสถานที่ส่งมอบ ตามราคาที่ได้ตกลงกันไว้ และบริษัทฯ
จะเป็นผู้จัดส่งผลิตภัณฑ์ตามรายละเอียดในใบสั่งซื้อให้กับลูกค้า
หรือลูกค้าอาจเป็นผู้มารับผลิตภัณฑ์จากโรงงานของบริษัทฯ

การจำหน่ายไปยังต่างประเทศ จะมีทั้งการขายตรงให้กับลูกค้า และการขายผ่านตัวแทนบริษัทฯ
เพื่อช่วยดูแลการให้บริการแก่ลูกค้าแทนบริษัทฯ
เนื่องจากข้อจำกัดในการดำเนินธุรกิจของแต่ละประเทศ

-   ลักษณะของลูกค้า หรือกลุ่มลูกค้า

เป็นกลุ่มผู้ผลิตเครื่องดื่มรายใหญ่ ที่มีความต้องการฝาจำนวนมาก อาทิ ผู้ผลิตน้ำอัดลม เบียร์
น้ำผลไม้ เครื่องดื่มบำรุงกำลัง สุรา น้ำดื่มบริสุทธิ์และชาเขียว เป็นต้น

-   ยอดขายของกลุ่มลูกค้ารายใหญ่และสัดส่วนการจำหน่าย

ในระยะเวลา 3 ปีที่ผ่านมา มีการขายให้แก่ลูกค้ารายใหญ่ 10
รายแรกคิดเป็นร้อยละเทียบกับยอดขายรวมของบริษัทฯ ดังนี้

  หน่วย : ล้านบาท

+-------------+----------+-------------------------+------------------+
| ปี           | ย        | ยอดขายเฉพาะลูกค้า 10      | คิดเป็นร้อยละ (%)   |
|             | อดขายรวม | รายแรก                  |                  |
+-------------+----------+-------------------------+------------------+
| 2544        | 1,989.76 | 1,405.80                | 70.65            |
|             |          |                         |                  |
| 2545        | 2,303.75 | 1,234.36                | 53.58            |
|             |          |                         |                  |
| 2546        | 2,280.08 | 1,385.74                | 60.77            |
+-------------+----------+-------------------------+------------------+

  ลูกค้ารายใหญ่ของบริษัทฯ ใน 10 รายแรก มีจำนวน 4 ราย เป็นผู้ถือหุ้นของบริษัทฯ คือ 1)
  บริษัท บุญรอดบริวเวอรี่ จำกัด

2)  บริษัท เสริมสุข จำกัด (มหาชน)

3)  บริษัท ไทยน้ำทิพย์ จำกัด

  4) บริษัท กรีนสปอต (ประเทศไทย) จำกัด

  บริษัทฯ ไม่มีการขายให้กับลูกค้ารายใดเกินร้อยละ 30 ของยอดขายเป็นเวลา 3 ปีติดต่อกัน

-   สัดส่วนการจำหน่ายผลิตภัณฑ์ในประเทศและต่างประเทศ

  หน่วย : ล้านบาท

+------------+------------------+--------------------+----------------+
| ปี          | ย                | ยอดจำหน่ายต่างประเทศ | ยอดจำหน่ายรวม   |
|            | อดจำหน่ายในประเทศ |                    |                |
+------------+------------------+--------------------+----------------+
| 2544       | 1,777.19         | 212.57             | 1,989.76       |
|            |                  |                    |                |
| (%)        | 89.32            | 10.68              |                |
+------------+------------------+--------------------+----------------+
| 2545       | 2,097.50         | 206.25             | 2,303.75       |
|            |                  |                    |                |
| (%)        | 91.05            | 8.95               |                |
+------------+------------------+--------------------+----------------+
| 2546       | 2,066.18         | 213.90             | 2,280.08       |
|            |                  |                    |                |
| (%)        | 91.05            | 9.38               |                |
+------------+------------------+--------------------+----------------+

โดยประเทศส่งออกที่สำคัญ ได้แก่ อินโดนีเซีย ไต้หวัน ลาว กัมพูชา เวียดนาม พม่า ฟิลิปปินส์
สิงคโปร์

-   สิทธิหรือข้อจำกัดในการประกอบธุรกิจ

1. บัตรส่งเสริมการลงทุน บริษัทฯ ไม่ได้ขอรับการส่งเสริมการลงทุน

2. สิทธิอื่นๆ บริษัทฯ ได้รับสิทธิเกี่ยวกับกรรมวิธีตลอดจนเทคนิคการผลิตฝาจีบ ฝาเกลียวกันปลอม
ฝาสุปริมล็อก ฝาวงแหวนแม็กซี่ จากบริษัท โตโยไซกันไกชา จำกัด

- ภาวะอุตสาหกรรมและการแข่งขัน

อุตสาหกรรมบรรจุภัณฑ์ ประเภทฝาปิดผนึก ซึ่งมีทั้งฝาโลหะและฝาพลาสติก
ยังมีความสำคัญต่อสินค้าที่บรรจุภายใน
ความเหมาะสมของฝาปิดกับสินค้าแต่ละชนิดสามารถปรับเปลี่ยนได้
เพื่อก่อให้เกิดความได้เปรียบในแง่ความทันสมัย และแข่งขันในตลาด
ดังนั้นความสำเร็จของผู้ประกอบการในกลุ่มบรรจุภัณฑ์ฝาปิด
จึงอยู่ที่ว่าจะสามารถเพิ่มความแตกต่างที่ทันสมัยให้กับสินค้าของผู้ผลิตได้เร็ว
และมีคุณภาพกว่าเพียงใด ส่วนในบรรจุภัณฑ์แบบเดิมที่ไม่สามารถปรับเปลี่ยนได้
ราคาที่ถูกกว่าและคุณภาพที่ดีจะทำให้ได้เปรียบในการครองส่วนแบ่งการตลาดที่สูงกว่ารายอื่น
อัตราการเติบโตทางเศรษฐกิจของประเทศ เป็นส่วนสำคัญต่ออุตสาหกรรมบรรจุภัณฑ์มาก
เศรษฐกิจที่ดีทำให้ประชาชนมีกำลังการบริโภคสูง
จะทำให้การจำหน่ายสินค้าที่เกี่ยวเนื่องถึงบรรจุภัณฑ์ฝาดีขึ้น
นอกจากนี้วัตถุดิบที่นำมาใช้ในการผลิตเป็นส่วนสำคัญมาก
ผู้ผลิตบรรจุภัณฑ์รายใดที่สามารถหาแหล่งวัตถุดิบราคาต่ำจะมีความได้เปรียบมากในการกำหนดราคาจำหน่ายบรรจุภัณฑ์
ปัจจุบันวัตถุดิบส่วนใหญ่ยังต้องนำเข้าจึงเป็นอุปสรรคอย่างมากต่อการพัฒนาอุตสาหกรรมบรรจุภัณฑ์ในประเทศ
ส่วนพันธะสัญญาของประเทศในการค้าของ AFTA และ WTO
จะส่งผลให้มีการเข้ามาของบรรจุภัณฑ์ต่างประเทศมากขึ้น เนื่องจากภาษีนำเข้าที่ลดต่ำลง
ดังนั้นการเตรียมตัวของผู้ผลิตบรรจุภัณฑ์ต้องพร้อมที่จะเผชิญกับคู่แข่งต่างประเทศด้วย

1. ขนาดตลาดและอัตราการเติบโต

ขนาดตลาดบรรจุภัณฑ์ ฝาโลหะสำหรับเครื่องดื่มบรรจุขวด ในปี 2546 มีประมาณ 8,888 ล้านฝา
อัตราการเติบโตเพิ่มขึ้นประมาณ 12% เนื่องจากอุตสาหกรรมสุรามีการผลิตตามภาวะตลาดจริง
หลังจาก stock ที่ทำเก็บไว้ได้หมดลง ส่วนฝาพลาสติกสำหรับเครื่องดื่มบรรจุก๊าซมีประมาณ 598
ล้านฝา อัตราการเติบโตเพิ่มขึ้นประมาณ 17% บริษัทฯ
ได้พยายามหาทางขยายตลาดไปต่างประเทศเพิ่มขึ้นด้วย
รวมถึงการมุ่งเข้าสู่อุตสาหกรรมประเภทอื่นนอกเหนือจากเครื่องดื่ม เพื่อขยายตัวในอนาคต

2. สภาพการแข่งขัน

ปัจจุบันมีความรุนแรงค่อนข้างมาก
เนื่องจากอุตสาหกรรมเครื่องดื่มมีอัตราการเติบโตที่ไม่สูงมากนักตามภาวะเศรษฐกิจ
ในขณะที่มีผู้ผลิตบรรจุภัณฑ์เพิ่มขึ้น
ดังนั้นการแข่งขันเพื่อรักษาส่วนครองตลาดของตนเองและของลูกค้ารายใหม่เพื่อเพิ่มยอดขาย
จำเป็นต้องดึงลูกค้ามาจากคู่แข่ง จึงก่อให้เกิดการแข่งขันในเรื่องราคาจำหน่ายและการบริการ
จำนวนคู่แข่งในบรรจุภัณฑ์ฝาโลหะ ปัจจุบันมีประมาณ 8 ราย ส่วนฝาพลาสติกมีเป็นจำนวนมาก
ส่วนครองตลาดของบริษัทฯ ในปี 2546 เมื่อเทียบกับคู่แข่งในฝาโลหะมีประมาณร้อยละ 68
และในฝาพลาสติกบรรจุก๊าซมีประมาณร้อยละ 32

3. แนวโน้มธุรกิจ

ลูกค้าภายในประเทศมีแนวโน้มการขยายตัวในอัตราที่ค่อนข้างต่ำ
เนื่องจากราคาสินค้าที่เพิ่มขึ้นและกำลังซื้อของผู้บริโภคที่ลดลง การขึ้นราคาสินค้าส่วนใหญ่ของบริษัทฯ
จะเป็นไปตามการขึ้นราคาของวัตถุดิบ บริษัทฯ
ยังแข่งขันในการขายได้ตามปกติและจะรักษาส่วนแบ่งตลาดได้ใกล้เคียงส่วนเดิม
โดยเริ่มมีกำไรใหม่จากการเพิ่มการขาย การขึ้นราคาสินค้าบ้างอย่างเป็นธรรม
การลดต้นทุนการผลิตและลดค่าใช้จ่ายอย่างเป็นระบบ
ยอดส่งออกมีแนวโน้มสูงขึ้นเนื่องจากราคาที่แข่งขันได้ดีขึ้นและผลของแผนงานที่จะเพิ่มการส่งออกอย่างต่อเนื่อง

4. ความยาก/ง่ายของผู้ที่จะเข้ามาเป็นคู่แข่งขันรายใหม่

สภาพปัจจุบันมีผู้ผลิตหลายราย
การเข้ามาของผู้ผลิตรายใหม่ถึงแม้ทำได้ไม่ยากแต่ก็ต้องเผชิญกับการแข่งขันที่สูง
นอกจากจะมีเทคโนโลยีในการผลิตแบบใหม่ที่สามารถลดต้นทุนการผลิต
และสามารถแข่งขันได้ในด้านราคาจำหน่าย
นอกจากนี้ยังมีสิ่งที่อาจกีดกั้นการเข้ามาลงทุนของรายใหม่คือ
ความสัมพันธ์ระหว่างผู้ขายกับลูกค้าเดิมในอุตสาหกรรมซึ่งส่วนใหญ่จะมีความสัมพันธ์ค่อนข้างดีและซื้อขายกันมาในระยะยาว
การเข้ามาเพื่อดึงลูกค้าส่วนนี้จึงไม่ง่ายนัก

5. ความเป็นไปได้ที่จะมีสินค้าทดแทน

สินค้าที่จะทดแทนได้และเริ่มเข้ามามีบทบาทมากขึ้นคือ บรรจุภัณฑ์พลาสติก โดยเฉพาะฝาพลาสติกได้เข้ามาทดแทนฝาอลูมิเนียมเกลียวในตลาดน้ำอัดลมเกือบทั้งหมดในปัจจุบัน เนื่องจากราคาถูกและผลิตได้ง่ายกว่า
บริษัทฯ จึงได้หาตลาดใหม่เพื่อรองรับฝาอลูมิเนียมเกลียวที่มีกำลังการผลิตเหลือ ได้แก่
อุตสาหกรรมเครื่องดื่มชูกำลัง สุรา ตลอดจนการพยายามเพิ่มการส่งออกมากขึ้น

3) การจัดหาผลิตภัณฑ์ หรือบริการ

การผลิต 

สถานที่ตั้งโรงงาน ปัจจุบันบริษัทฯ มีโรงงาน 2 แห่งดังนี้

โรงงานฝาจีบแจ้งวัฒนะ ตั้งอยู่บนเนื้อที่ 12 ไร่เศษ เลขที่ 99/34 ถนนแจ้งวัฒนะ แขวงทุ่งสองห้อง
เขตหลักสี่ กรุงเทพมหานคร มีอาคารโรงงาน 3 หลัง อาคารเก็บวัสดุในการผลิต 1 หลัง
และอาคารสำนักงาน 2 หลัง ปัจจุบันไม่มีการผลิตแต่เปิดให้เช่า และอยู่ระหว่างการหาผู้ซื้อ

โรงงานฝาจีบรังสิต ตั้งอยู่บนเนื้อที่ 30 ไร่เศษ เลขที่ 5 ซอยรังสิต-นครนายก 46
ตำบลประชาธิปัตย์ อำเภอธัญบุรี จังหวัดปทุมธานี มีอาคารโรงงาน 2 หลัง อาคารสำนักงาน 2
หลัง ผลิต ฝาจุกจีบ, ฝาอลูมิเนียมเกลียวกันปลอม ฝาแม็กซี่ และ ฝาพลาสติก

บริษัทฯ มีที่ดินที่ถือไว้เพื่อสำรองการขยายและย้ายโรงงาน จำนวน 107 ไร่ ที่คลอง 8
ตำบลลำผักกูด อำเภอธัญบุรี จังหวัดปทุมธานี ทรัพย์สินของบริษัทฯ
ทั้งหมดไม่มีภาระผูกพันต่อธนาคารหรือเจ้าหนี้ ใด ๆ ทั้งสิ้น

  กำลังการผลิตและปริมาณการผลิต

+----------+--------+----------+-------+----------+-------+----------+
| ผลิตภัณฑ์   | ปี 2546 |          | ปี     |          | ปี     |          |
|          |        |          | 2545  |          | 2544  |          |
+----------+--------+----------+-------+----------+-------+----------+
|          | ก      | อ        | กำล   | อ        | กำล   | อ        |
|          | ำลังการ | ัตราการใช้ | ังการผ | ัตราการใช้ | ังการผ | ัตราการใช้ |
|          | ผลิตรวม |          | ลิตรวม |          | ลิตรวม |          |
|          | (      | กำ       | (ล    | กำ       | (ล    | กำ       |
|          | ล้านชิ้น) | ลังการผลิต | ้านชิ้น) | ลังการผลิต | ้านชิ้น) | ลังการผลิต |
|          |        | %        |       | %        |       | %        |
+----------+--------+----------+-------+----------+-------+----------+
| กลุ่ม      | 10,503 | 70-75%   | 1     | ประมาณ   | 1     | ประมาณ   |
| ผลิตภัณฑ์ฝา |        |          | 0,503 | 65-75%   | 0,556 | 65 -75%  |
|          | -      | -        |       |          |       |          |
| ผลิตภ     |        |          | -     | -        | 885.5 | ประมาณ   |
| ัณฑ์กระป๋อง |        |          |       |          |       | 50%      |
+----------+--------+----------+-------+----------+-------+----------+

หมายเหตุ ในปี 2544 กลุ่มผลิตภัณฑ์กระป๋องและฝากระป๋องมีการผลิตในช่วงครึ่งปีแรก
และได้ขายกิจการให้กับ บริษัท โตโยไซกัน ไกชา จำกัด เมื่อ 29 มิถุนายน 2544

-   วัตถุดิบ และผู้จำหน่ายวัตถุดิบ

บริษัทฯ มีนโยบายที่จะส่งเสริมและสนับสนุนอุตสาหกรรมภายในประเทศ หากว่าวัตถุดิบนั้น
มีคุณภาพมาตรฐานและราคาต้นทุนไม่สูงกว่าที่นำเข้าจากต่างประเทศ บริษัทฯ
จะพิจารณาสั่งซื้อจากภายในประเทศก่อน โดยถือนโยบายการจัดซื้อวัตถุดิบว่า บริษัทฯ
จะจัดหาผู้ขายมากกว่า 1 ราย เพื่อสั่งซื้อวัตถุดิบโดยคำนึงถึงคุณภาพที่ตรงตามมาตรฐาน, ราคา,
การส่งมอบที่ตรงตามเวลาโดยไม่ให้มีผลกระทบต่อการผลิตของบริษัทฯ

+----------------+----------------+-----------------+-----------------+
| ผลิตภัณฑ์         | วัตถุดิบหลักที่ใช้    | %               | %               |
|                |                | การสั่งซื้อในประเทศ | ก               |
|                |                |                 | ารสั่งซื้อต่างประเทศ |
+----------------+----------------+-----------------+-----------------+
| ก              | แผ่นเหล็ก / แผ่น  | แผ่นเหล็ก 80% /   | แผ่นเหล็ก 20%     |
| ลุ่มผลิตภัณฑ์ฝาโลหะ | AL             | แผ่น AL 80%      | /แผ่น AL 20%     |
+----------------+----------------+-----------------+-----------------+
| กลุ่ม            | Polypropylene  | 60%             | 40%             |
| ผลิตภัณฑ์ฝาพลาสติก |                |                 |                 |
+----------------+----------------+-----------------+-----------------+

บริษัทฯ มิได้พึ่งพาการซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบทั้งหมด

ขั้นตอนและเทคโนโลยีการผลิต มีดังนี้

  ฝาประเภทโลหะ ฝาประเภทพลาสติก แผ่นพิมพ์

-   แหล่งที่มาของเทคโนโลยีการผลิต บริษัทได้รับการสนับสนุนทางวิชาการ
    และเทคโนโลยีในการผลิตจาก บริษัท โตโยไซกันไกชา จำกัด (ประเทศญี่ปุ่น) โดยบริษัทฯ
    ชำระค่าสิทธิบัตรเป็นจำนวน ร้อยละของยอดขายแต่ละผลิตภัณฑ์
    สำหรับความช่วยเหลืออื่นตามความจำเป็น เช่น การส่งช่างเทคนิคมาช่วยเป็นครั้งคราว
    บริษัทฯ เป็นผู้รับภาระค่าใช้จ่ายตามที่เป็นจริงรวมค่า Absentee Fees

  - ผลกระทบต่อสิ่งแวดล้อม

  ในอดีตที่ผ่านมา บริษัทฯ
  ได้จัดการกับกระบวนการผลิตที่มีผลกระทบต่อสิ่งแวดล้อมให้สอดคล้องกับมาตรฐานของกรมโรงงาน
  กระทรวงอุตสาหกรรม คือ การติดตั้ง Incinerator เพื่อกำจัดสาร VOC (Volatile
  Organic Compound) ให้ได้ตามข้อกำหนด

  ต่อมาในเดือนมิถุนายน 2546 บริษัทฯ ได้เริ่มนำโครงการ ISO 14001
  มาใช้ในองค์กรโดยมีเป้าหมายให้ได้การรับรองในช่วงไตรมาสแรกของปี 2547 ทั้งนี้ บริษัทฯ
  ได้ดำเนินโครงการภายใต้นโยบายด้านสิ่งแวดล้อมในเรื่องสำคัญได้แก่

  1. ใช้พลังงานอย่างมีประสิทธิภาพ บริษัทฯ จัดให้มีการอนุรักษ์พลังงาน
  ให้ใช้พลังงานอย่างมีประสิทธิภาพ สร้างจิตสำนึกให้แก่พนักงาน
  รวมทั้งปรับเปลี่ยนอุปกรณ์ประหยัดพลังงาน เช่น เครื่องอัดอากาศ ฉนวนความร้อน
  บาลลาสต์อีเล็กทรอนิกส์ เป็นต้น

2.  การใช้ทรัพยากรอย่างมีประสิทธิภาพ ได้มีการกำหนดแผนและเป้าหมายการใช้กระดาษ เศษผ้า
    สารละลาย และน้ำให้ลดลง

3.  การจัดการกับของเสียและป้องกันปัญหามลพิษ
    โดยแยกประเภทขยะเพื่อนำไปใช้ได้ใหม่(reuse) หรือนำกลับมาดัดแปลงเพื่อใช้ได้ใหม่
    (recycle)
    นำขยะไปบำบัดยังภายนอกตามประเภทของขยะที่แยกไว้ให้สอดคล้องกับข้อกำหนดของกฎหมาย
    นอกจากนี้ยังได้จัดการกับมลพิษทางเสียงตามระดับความดัง ตรวจวัดระดับของ VOC
    ในอากาศหลังจากผ่าน Incinerator แล้ว ก่อนปล่อยออกจากปล่องโรงงาน และระดับ VOC
    ในพื้นที่ทำงานโดยกำหนดให้ปฏิบัติเป็นระยะๆ
    รวมทั้งมีการจัดการกับน้ำทิ้งอย่างเป็นระบบโดยจัดทำแผนเพื่อให้สอดคล้องกับข้อกำหนดของกฎหมาย

  ในการดำเนินการด้านสิ่งแวดล้อม
  บริษัทฯได้ลงทุนปรับปรุงระบบควบคุมมลพิษที่ดีและให้สอดคล้องกับแผนที่วางไว้ นอกจากนี้
  ยังได้มีการประชาสัมพันธ์และอบรมให้พนักงานได้ทราบและมีจิตสำนึกด้านสิ่งแวดล้อม
  โดยมุ่งหวังให้มีการปฏิบัติกันทั่วทั้งองค์กร

  บริษัทฯ ได้ปฏิบัติตามที่กฎหมายกำหนดและมีมาตรการเพื่อปรับปรุงสภาพแวดล้อมภายใน
  และภายนอกบริษัทฯอย่างต่อเนื่อง เพื่อประโยชน์ต่อสังคมโดยรวม ทั้งนี้บริษัทฯ
  ไม่มีประวัติการกระทำผิดเกี่ยวกับกฎหมายด้านสิ่งแวดล้อมแต่ประการใด